27. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 187 της 15/24 Μαρτ. 1978 (ΦΕΚ Α΄ 41) Περί καθορισμού των αρμοδιοτήτων του Προέδρου του Διοικητικού Συμβουλίου και του Γενικού Διευθυντού της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως (ΣΕΛΕΤΕ). Έχοντες υπ’ όψει : 1)Τας διατάξεις των άρθρ. 4 παρ. 1 και 6 του Ν.Δ. 581/1970 «περί διοικήσεως της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως (Σ.Ε.Λ.Ε.Τ.Ε.)» και του άρθρ. 17 του Ν.Δ. 789/1970 «περί οργανώσεως της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως (ΣΕΛΕΤΕ)» ως ετροποποιήθησαν υπό του άρθρ. 5 παρ. 1 του Νόμ. 298/1976 «περί ισοτιμίας των πτυχίων Σχολών και Κέντρων Ανωτέρας Τεχνικής Εκπαιδεύσεως και άλλων Τεχνικών Σχολών, ως και καθορισμού των δικαιωμάτων των αποφοίτων, περί διοικήσεως της ΣΕΛΕΤΕ και ρυθμίσεως θεμάτων αρμοδιότητος Γενικών Διευθύνσεων Επαγγελματικής και Γενικής Εκπαιδεύσεως. 2)Την υπ’ αριθ. 116/16.2.1978 γνωμοδότησιν του Συμβουλίου της Επικρατείας, προτάσει του Υπουργού Εθνικής Παιδείας και Θρησκευμάτων, αποφασίζομεν: Αρμοδιότητες Προέδρου «Άρθρ.1.-Ο Πρόεδρος του Διοικητικού Συμβουλίου της Σχολής Εκπαιδευτικών Λειτουργών επαγγελματικής και Τεχνικής Εκπαιδεύσεως (ΣΕΛΕΤΕ) έχει τις ακόλουθες αρμοδιότητες: α)Εκπροσωπεί την ΣΕΛΕΤΕ δικαστικά και εξώδικα. β)Συγκαλεί το Διοικητικό Συμβούλιο της ΣΕΛΕΤΕ και διευθύνει τις συνεδριάσεις του. 2.Καταργείται κάθε γενική ή ειδική διάταξη που αντίκειται στις διατάξεις του παρόντος ή αναφέρεται σε αρμοδιότητες του Προέδρου του Διοικητικού Συμβουλίου της ΣΕΛΕΤΕ». Το   άρθρ.  1,   αντικαταστάθηκε    ως   άνω (Αντί για τη σελ. 516,333) Σελ. 516,333(α) Τεύχος 1153-Σελ. 69 Σχολή Εκπ/τικών Λειτουργών Επαγ/τικής και Τεχνικής Εκπ/σης (Σ.Ε.Λ.ΕΤ.Ε.) 32.Ε.θ.26-27 από το άρθρ. 1 Π.Δ. 186/2-4 Μαΐου 1990 (ΦΕΚ Α΄ 70). Αρμοδιότητες Γενικού Διευθυντού Άρθρ.2.-Ο Γενικός Διευθυντής της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως (ΣΕΛΕΤΕ) έχει τας ακολούθους αρμοδιότητας: 1)Εισηγείται προς το Διοικητικόν Συμβούλιον τα προς συζήτησιν θέματα και επιμελείται της εκτελέσεως των αποφάσεων του Διοικητικού και του Υπηρεσιακού Συμβουλίου, πλην των κατά νόμον εκτελουμένων υπό του Υπουργού Εθνικής Παιδείας και Θρησκευμάτων. 2)Προΐσταται των εν γένει διοικητικών, οικονομικών, τεχνικών και εκπαιδευτικών υπηρεσιών και των Σχολών της ΣΕΛΕΤΕ, ελέγχων και συντονίζων το έργον αυτών, κατανέμων το προσωπικόν των, ασκών επ’ αυτού αρμοδιότητας πειθαρχικού προϊσταμένου, αναθέτων εις τούτο καθήκοντα αναλόγως των αναγκών, χορηγών πάσης φύσεως αδείας και διατάσσων μετακινήσεις εκτός έδρας δι’ εκτέλεσιν υπηρεσία κατά τας κειμένας διατάξεις. 3)Λαμβάνει γνώσιν της εισερχομένης και εξερχομένης αλληλογραφίας και ρυθμίζει τα της εσωτερικής υπηρεσίας και ασφαλείας των εγκαταστάσεων της ΣΕΛΕΤΕ. 4)Δύναται να καλή εις συνεδρίασιν τους Συλλόγους των διδασκόντων και να μετέχη, προεδρεύων, εις τας συνεδριάσεις αυτών. 5)Υπογράφει τα χρηματικά εντάλματα, τακτικά ή έκτακτα ή προπληρωμής, ποσού μέχρι δραχ. 50.000, τας αποφάσεις περί εκδόσεως τούτων, τους τίτλους περί εισπράξεως χρημάτων ποσού δραχ, μέχρι 50.000 και τας πάσης φύσεως συμβάσεις της ΣΕΛΕΤΕ, πλην των αναφερομένων εις την περίπτ. 4 του άρθρ. 1 του παρόντος. 6)Εγκρίνει τας πάσης φύσεως δαπάνας της ΣΕΛΕΤΕ ποσού μέχρι δραχ. 30.000. Καταργούμεναι διατάξεις Άρθρ.3.-Καταργείται πάσα γενική ή ειδική διάταξις αντικειμένη εις τας διατάξεις του παρόντος ή αναφερομένη εις θέματα ρυθμιζόμενα υπ’ αυτού. 